সংগঠকরা সংগঠনের ভেতরে বাইরের কোন দুর্যোগে টলে না। শত বাধা-বিপত্তির মধ্যেও দক্ষ নাবিকের মতো লক্ষ্যপানে চলতে থাকে। সংগঠন সম্প্রসারণ, কর্মীবাহিনীর সুষ্ঠু তদারকি, সুষ্ঠু ব্যবস্থাপনা, সংশ্লিষ্ট তথ্য সংরক্ষণ ও সংগঠন মজবুতীকরণ সংগঠনের অত্যন্ত গুরুত্বপূর্ণ কাজ। এ কাজ করতে গিয়ে নেতৃত্ব শত প্রতিকূলতার সম্মুখীন হতে হয়। এর মাধ্যমেই সঠিক নেতৃত্ব বাছাই ও নেতৃত্ব গড়ে ওঠে। ইসলামী আন্দোলনের আর একটি অংশ হলো রাজনীতি। শুধু রাজনীতি করলেই ইসলামী আন্দোলন হয় না। সমাজ থেকে অসৎ নেতৃত্ব পরিবর্তন করে আল্লাহর প্রতিনিধির নেতৃত্বে ইসলামী কল্যাণমূলক রাষ্ট্রপ্রতিষ্ঠা লাভ করাই হবে এ রাজনীতির মূল উদ্দেশ্য। কোন প্রস্তুতি ছাড়া প্রত্যাশিত ইসলামী নেতৃত্ব তৈরি হয় না, এতে অনেক কাঠ খড় পোড়াতে হয়। এখানে ব্যক্তি নিজে নেতৃত্ব চেয়ে নিতে পারে না। এখানে নেতৃত্ব প্রত্যাশা করাও গুনাহের কাজ। ইসলামী সংগঠনে মূল নেতৃত্বকেই নেতৃত্বের গুণাবলিসম্পন্ন জনশক্তিদেরকে নেতৃত্বের জন্য বাছাই করে সংগঠনের বিভিন্ন স্তরের গুরুত্বপূর্ণ দায়িত্ব অর্পণ করবে। কর্মীদের মধ্যে নানা গুণাবলিসম্পন্ন ব্যক্তিদের সম্মিলন ঘটে। যে ব্যক্তি যে কাজের জন্য উপযুক্ত তাকে সে কাজে লাগানো বা সে কাজে দক্ষ হিসেবে গড়ে তোলা। দক্ষ ম্যানপাওয়ার বাছাইয়ের জন্য ‘ম্যানপাওয়ার প্ল্যানিং’ অত্যন্ত জরুরি বিষয়। মোদ্দাকথা হলো সঠিকভাবে সংগঠন দক্ষতার্জনকারীরা তাদের ওপর প্রদত্ত দায়িত্ব পালন করতে পারে। তাই ছাত্র ইসলামী আন্দোলনে যাদের ওপর সংগঠনের যে দায়িত্ব থাকবে তা সুষ্ঠুভাবে পালনের জন্য শতভাগ চেষ্টা করবে।